Radový motor (v užšom zmysle)

Radový motor (v užšom zmysle) alebo jednoradový jednopiestový motor (normovaný názov) je piestový spaľovací motor s jedným kľukovým hriadeľom a valcami v jednom rade. Osi valcov ležia s osou kľukového hriadeľa v jednej rovine a sú na ňu kolmé.

Rozdelenie 
Podľa polohy sa radové motory ďalej rozdeľujú a označujú nasledovne:
 zvislý motor - osi valcov sú zvislé
 stojatý motor - valce sú nad kľukovým hriadeľom
 visutý alebo invertný motor - valce sú pod kľukovým hriadeľom
 vodorovný alebo ležatý motor - osi valcov ležia vo vodorovnej rovine
 šikmý motor - rovina osí valcov je šikmá

Radové motory sa ďalej označujú podľa počtu valcov. Bežné typy radových motorov sú:
 dvojvalcový radový motor 
 trojvalcový radový motor 
 štvorvalcový radový motor 
 päťvalcový radový motor 
 šesťvalcový radový motor 
 osemvalcový radový motor 
 desaťvalcový radový motor

Zdroje 
 STN 09 0022. Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972.